বাংলাদেশের তাজমহল

**তাজমহল বাংলাদেশ** হল বাংলাদেশের রাজধানী ঢাকা থেকে ১০ মাইল পূর্বে পেরাব, সোনারগাঁওয়ে অবস্থিত প্রকৃত তাজমহল (ভারতের আগ্রায় অবস্থিত একটি মুঘল নিদর্শন) এর একটি হুবহু নকল বা অবিকল প্রতিরূপ। তাজমহল বাংলাদেশের মালিক আহসানুল্লাহ মনি একজন ধনবান চলচ্চিত্র নির্মাতা ২০০৮ সালের ডিসেম্বরে তার 'তাজমহলের কপিক্যাট সংস্করণ' প্রকল্পের ঘোষণা করেন। প্রকল্পটির জন্য ব্যয় হয়েছে প্রায় ৫০ লক্ষ টাকা এবং এটি রাজধানী ঢাকা ২০ মাইল উত্তর পূর্বে সোনারগাঁওয়ের পেরাবে নির্মিত হয়। এটি নির্মাণের কারণ হিসেবে তিনি জানান "এই তাজমহলের রেপ্লিকাটি তৈরি করা হয়েছে যেন তার দেশের দরিদ্র মানুষ, যাদের ভারত গিয়ে প্রকৃত নিদর্শন দেখার সামর্থ্য নেই তারা যেন তাজমহল দেখার স্বপ্ন পূরণ করতে পারেন নিজের দেশে থেকেই"।

তাজমহলের এই অবিকল প্রতিরূপ সৃষ্টির ঘটনায় ভারত ক্ষুব্ধ হয়। বাংলাদেশে অবস্থিত ভারতীয় দূতাবাস থেকে জানানো হয় আহসানুল্লাহ মনিকে প্রকৃত তাজমহলের (৩০০ বছরের ও বেশি পুরোনো) মেধাস্বত্ব লঙ্ঘন করার দায়ে অভিযুক্ত করা হবে।

২০০৩ সালে এটির নির্মাণকাজ শুরু হয়, তবে মনি বলেন যে তিনি ১৯৮০ সালে ভারতের আগ্রায় সত্যিকারের তাজ পরিদর্শন করার সময় তার মাথায় এই ধারণাটি এসেছিলেন। তিনি বলেন যে বাংলাদেশের প্রায় অর্ধেক জনগোষ্ঠী দারিদ্র্যসীমার নিচে রয়েছে , তাঁদের আসল জিনিসটি দেখার জন্য ভারতে ভ্রমণের সামর্থ্য নেই। "সবাই তাজমহল দেখার স্বপ্ন দেখে তবে খুব কম সংখ্যক বাংলাদেশী ভ্রমণ করতে পারে, কারণ তাদের পক্ষে এটি অত্যন্ত ব্যয়বহুল"। মনি ১৯৮০ সালে তাজমহল দেখেন ও পরে আরো ৬ বার দেখেন। তিনি এর উপর এতটাই মোহিত হয়েছিলেন যে তিনি একদল স্থপতি নিয়োগ করেন এবং তাজ মহলের আকার মাপের জন্য তাদের ভারতে প্রেরণ করেন। তিনি বলেন: "আমি মূল তাজের মত একই মার্বেল এবং পাথর ব্যবহার করেছি। আমরা যন্ত্রপাতি ব্যবহার করেছি, এজন্য সময় কম লেগেছে। তা না হলে এটি সম্পন্ন করতে ২০ বছর এবং ২২,০০০ শ্রমিক লাগত "।

অভ্যর্থনা
---------

স্থাপনাটি বিবিসি, স্কাই, রয়টার্স, ভয়েস অফ আমেরিকা, হিন্দুস্তান টাইমস, দি টাইমস, গার্ডিয়ান সহ বিভিন্ন খবরের চ্যানেল, পত্রিকা ও ওয়েবপাতায় প্রকাশিত হয়েছে। এছাড়াও বিভিন্ন সামাজিক যোগাযোগের ওয়েবসাইট ও ব্লগে স্থাপনাটি সম্পর্কে বিস্তারিত আলোচনা ও বিতর্ক হয়।

চিত্রশালা
---------

* বাংলাদেশের তাজমহলবাংলাদেশের তাজমহল
* বাংলাদেশের তাজমহলবাংলাদেশের তাজমহল
* বাংলার তাজমহলবাংলার তাজমহল
* তাজমহল বাংলাদেশের গম্বুজ ও স্তম্ভের নিকট চিত্রতাজমহল বাংলাদেশের গম্বুজ ও স্তম্ভের নিকট চিত্র

আরও দেখুন
---------

* তাজমহল

তথ্যসূত্র
---------

1. ↑  "Bangladesh to have its own Taj Mahal"। ২০ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১১।
2. ↑  India Angry Over Fake Taj Mahal Sky News, 12:49pm UK, Friday December 12, 2008
3. ↑  BBC NEWS | South Asia | Bangladesh to open own Taj Mahal
4. ↑  India Angry Over Fake Taj Mahal
5. ↑  New Taj Mahal opens in Bangladesh | Video | Reuters.com
6. ↑  "Bangladesh Gets a Preview of Faux Taj Mahal"। ২০১১-০৪-২৪ তারিখে মূল থেকে আর্কাইভ করা। সংগ্রহের তারিখ ২০১১-০২-১৯।
7. ↑  "India fumes at duplicate Bangladeshi Taj Mahal - Hindustan Times"। ৫ জুন ২০১১ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১১।
8. ↑
9. ↑  Bangladeshi director to build mini-Taj Mahal | World news | The Guardian
10. ↑  Replica Taj Mahal Near Dhaka Welcomes Visitors - Bangladesh Blog | By Bangladesh Channel

বহিঃসংযোগ
---------


উইকিমিডিয়া কমন্সে **তাজমহল বাংলাদেশ** সংক্রান্ত মিডিয়া রয়েছে।

* বাংলাদেশ নিজস্ব তাজমহল খুলবে (ইংরেজি)
* তাজমহলের প্রতিলিপি বাংলাদেশে খোলা হয়েছে (ইংরেজি)
* বাংলাদেশ নিজস্ব তাজ পেয়েছে (ইংরেজি)